Σία Αναγνωστοπούλου

Η Αθανασία (Σία) Αναγνωστοπούλου είναι Ελληνίδα πολιτικός και ιστορικός, που είναι εν ενεργεία βουλευτής Αχαΐας του Ελληνικού Κοινοβουλίου με τον ΣΥΡΙΖΑ από το 2015. Είναι αναπληρώτρια καθηγήτρια στο Πάντειο Πανεπιστήμιο, ενώ υπήρξε επισκέπτρια καθηγήτρια στο Πανεπιστήμιο της Νέας Υόρκης, το Πανεπιστήμιο Κύπρου και την Ανώτατη Σχολή Κοινωνικών Επιστημών της Γαλλίας.

 Η Σία Αναγνωστόπουλου γεννήθηκε στις 22 Μαρτίου του 1959 στην Πάτρα και είναι παντρεμένη με τον επιστήμονα Παναγιώτη Γιαννακόπουλο. Είναι πτυχιούχος της Φιλοσοφικής Σχολής Αθηνών και πτυχιούχος του Τμήματος Τουρκικών Σπουδών του Εθνικού Ινστιτούτου Ανατολικών Γλωσσών της Γαλλίας. Έχει κάνει μεταπτυχιακές σπουδές στη Σορβόνη Paris-I και κατέχει διδακτορικό στο τομέα της Ιστορίας από την Ecole des Hautes Etudes en Sciences Sociales (EHESS) στο Παρίσι.Διατέλεσε ως καθηγήτρια στο Τμήμα Τούρκικων και Μεσανατολικών Σπουδών του Πανεπιστημίου Κύπρου για 9 χρόνια (1995-2004) και από το 2004 και μετά διδάσκει στο Πάντειο Πανεπιστήμιο.Ως επισκέπτρια καθηγήτρια έχει διδάξει σε πανεπιστήμια στην Αμερική και στην Ευρώπη. Είναι μέλος της Πανευρωπαϊκής Επιτροπής της Ακαδημίας για την Ευρωπαϊκή Ιστορία που έχει συγκροτηθεί στο Παρίσι από το Transform! Europe. Επιπλέον αποτελεί μέλος του διοικητικού συμβουλίου της «Αυγής», του Ινστιτούτου Ν. Πουλαντζάς, των Αρχείων Σύγχρονης Κοινωνικής Ιστορίας , και του ραδιοφώνου «στο Κόκκινο».Τέλος είναι αρθρογράφος στις εφημερίδες «Αυγή» και «Εποχή» Γνωρίζει τρεις γλώσσες αγγλικά, γαλλικά και τουρκικά. Είναι μέλος της Κεντρικής Επιτροπής και της Πολιτικής Γραμματείας του ΣΥΡΙΖΑ καθώς και Αναπληρώτρια Τομεάρχης Εξωτερικών για τα Ευρωπαϊκά Θέματα.Εξελέγη βουλευτής Αχαΐας με τον ΣΥΡΙΖΑ τον Ιανουάριο και τον Σεπτέμβριο του 2015, καθώς και τον Ιούλιο του 2019. Διατέλεσε αναπληρώτρια υπουργός Παιδείας, Έρευνας και Θρησκευμάτων για την περίοδο 23 Σεπτεμβρίου 2015 - 5 Νοεμβρίου 2016 και αναπληρώτρια υπουργός Ευρωπαϊκών Υποθέσεων Ελλάδας από τις 15 Φεβρουαρίου 2019 μέχρι τις 9 Ιουλίου 2019. Στην ΙΗ΄ κοινοβουλευτική περίοδο η Σία Αναγνωστόπουλου είναι μέλος: Της Επιτροπής Εθνικής Άμυνας και Εξωτερικών Υποθέσεων Της Ειδικής Μόνιμης Επιτροπής Θεσμών και Διαφάνειας. Της Διακομματικής Κοινοβουλευτικής Επιτροπής της Βουλής για το Δημογραφικό. Της Κοινοβουλευτικής Επιτροπής του Συμβουλίου της Ευρώπης στο Στρασβούργο. Αντιπρόεδρος της Επιτροπής της Βουλής για τις Εξωτερικές Υποθέσεις. Μέλος της Επιτροπής της Βουλής Μορφωτικών Υποθέσεων. Μέλος της Επιτροπής της Βουλής για την Αναθεώρηση του Συντάγματος. Εισηγήτρια από την Κοινοβουλευτική Ομάδα του ΣΥΡΙΖΑ για τη Συμφωνία των Πρεσπών. Έντονη κριτική δέχτηκε το 2015 η αναπληρώτρια υπουργός Παιδείας, Έρευνας και Θρησκευμάτων Σία Αναγνωστοπούλου από τον εκκλησιαστικό χώρο και συγκεκριμένα από τον Αρχιεπίσκοπο Ιερώνυμο. Αίτιο ήταν η δήλωση της που αφορούσε την διευκόλυνση της απαλλακτικής διαδικασίας των μαθητών από το μάθημα των θρησκευτικών. Μικρά Ασία 9ος αιώνας - 1919, Πεδίο, 2013 Κυπριακή Δημοκρατία 50 χρόνια, Εκδόσεις Παπαζήση, 2010 Η μικρασιατική καταστροφή 1922, Alter - Ego ΜΜΕ Α.Ε. , 2010 La société Grecque sous la domination Ottomane, Ηρόδοτος, 2010 Η Ελληνική Επανάσταση του 1821, Κέδρος, 2009 Οριενταλισμός στα όρια, Κριτική, 2008 Στην τροχιά του Φίλιππου Ηλιού, Μουσείο Μπενάκης, 2008 Τουρκικός εκσυγχρονισμός, Βιβλιόραμα, 2004 Ιστοριογραφία της νεότερης και σύγχρονης Ελλάδας 1933-2002, Εθνικό Ίδρυμα Ερευνών (Ε.Ι.Ε.). Ινστιτούτο Νεοελληνικών Ερευνών, 2004 Ισλάμ και Ευρώπη, Ο Πολίτης, 2002 Ο Χαρίλαος Τρικούπης και η εποχή του, Εκδόσεις Παπαζήση, 2000 Μικρά Ασία 19ος αι.-1919 οι ελληνορθόδοξες κοινότητες, Ελληνικά Γράμματα, 1998 Η ελληνική σκέψη, Ελληνικά Γράμματα, 1996 Η λογική μέσα στην ιστορία, Ελληνικά Γράμματα, 1995 Κοινωνικά Μαθηματικά, Ελληνικά Γράμματα, 1995 Για έναν άλλο μεσαίωνα, Ελληνικά Γράμματα, 1994 Επιμέλεια Ο τούρκικος συντηρητισμός και η ιδέα της Ευρώπης, Ινστιτούτο Νίκος Πουλαντζάς, 2005 Πάντειο Πανεπιστήμιο Προφίλ στον ιστότοπο της Βουλής